**UAB „VILNIAUS ENERGIJA“**

**SUPAPRASTINTO ATVIRO KONKURSO SĄLYGOS**

**MECHANINIŲ SANDARIKLIŲ PIRKIMAS**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ KVALIFIKACIJOS REIKALAVIMAI |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ PAAIŠKINIMAS IR PATIKSLINIMAS |
| VIII. | VOKŲ SU PASIŪLYMAIS ATPLĖŠIMO PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ VERTINIMAS |
| XI. | PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO  |
| XII. | PRETENZIJŲ IR SKUNDŲ NAGRINĖJIMO TVARKA |
| XIII. | PIRKIMO SUTARTIES SĄLYGOS |

|  |  |
| --- | --- |
|  | PRIEDAI: |

1. Pasiūlymo forma.
2. Techninės sąlygos.
3. Pirkimo sutarties sąlygų projektas.

**I. BENDROSIOS NUOSTATOS**

* 1. UAB „Vilniaus energija“ (toliau vadinama – **Įgaliotoji organizacija**) yra UAB „Litesko“ įgaliotoji organizacija pirkimo procedūroms atlikti iki pirkimo sutarties sudarymo.
	2. UAB „Litesko“ (toliau vadinama – **Perkančioji organizacija**) numato supaprastinto atviro konkurso būdu (toliau – **Kinkursas/Pirkimas**) įsigyti mechaninius sandariklius (toliau – **Prekės**).
	3. Pirkimas vykdomas vadovaujantis Lietuvos Respublikos viešųjų pirkimų įstatymu, (Žin., 1996, Nr. 84-2000; 2006, Nr. 4-102; 2008, Nr. 81-3179; 2009, Nr. 93-3986; 2010, Nr. 25-1174) (aktualia redakcija) (toliau – **Viešųjų pirkimų įstatymas**), Įgaliotosios organizacijos pasitvirtintomis ir Centrinėje viešųjų pirkimų informacinėje sistemoje (toliau – **CVP IS**) paskelbtomis supaprastintų viešųjų pirkimų taisyklėmis (UAB „Vilniaus energija“ supaprastintų pirkimų taisyklės, patvirtintos 2014-12-31 įsakymu Nr. 588) (toliau – **Taisyklės**), Lietuvos Respublikos civiliniu kodeksu (Žin., 2000, Nr. 74-2262) (toliau – **Civilinis kodeksas**), kitais viešuosius pirkimus reglamentuojančiais teisės aktais bei šiomis Konkurso sąlygomis.
	4. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.
	5. Skelbimas apie Pirkimą paskelbtas „Valstybės žinių“ priede „Informaciniai pranešimai“, CVP IS interneto adresu: [*https://Pirkimai.eviesiejiPirkimai.lt*](https://Pirkimai.eviesiejiPirkimai.lt)ir Perkančiosios organizacijos tinklalapyje adresu: [*http://www.litesko.lt*](http://www.litesko.lt)*.*
	6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
	7. Perkančioji organizacija yra pridėtinės vertės mokesčio (toliau – **PVM**) mokėtoja.
	8. Įgaliotosios organizacijos kontaktiniai asmenys, įgalioti palaikyti tiesioginį ryšį su tiekėjais dėl pirkimo procedūrų:
* Edgaras Vičius, Jočionių g. 13, Vilnius, tel. +370 5 219 76 65, faksas +370 5 278 46 16, el. paštas: *evicius@dalkia.lt**.*
	1. Visos Pirkimo sąlygos nustatytos Pirkimo dokumentuose, kuriuos sudaro:
	2. skelbimas apie Pirkimą;
	3. Pirkimo sąlygos (kartu su priedais);
	4. Pirkimo dokumentų paaiškinimai (patikslinimai) (jeigu bus), taip pat atsakymai į tiekėjų klausimus (jeigu bus);
	5. kita, CVP IS priemonėmis pateikta informacija.
	6. Bet kokia informacija, Pirkimo sąlygų paaiškinimai, pranešimai ar kitas Įgaliotosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis – Įgaliotosios organizacijos pranešimus gaus prie pirkimo prisijungę tiekėjai (pranešimus gaus tas tiekėjo CVP IS naudotojas, kuris paspaudė „Priimti kvietimą“. Kiti tiekėjo CVP IS naudotojai pranešimus gaus, jeigu jie tiekėjo pasiūlymo lango meniu eilutėje „Priskirti naudotojo teises“ bus įtraukti į ši pirkimą). Tiekėjų prisijungimas prie pirkimo vykdomas taip: naujausių skelbimų sąraše spaudžiama ant pirkimo pavadinimo, pirkimo lange spaudžiama „Prisijungti“, įvedami prisijungimo prie CVP IS duomenys, spaudžiama „Priimti kvietimą“.
	7. Pateikdamas pasiūlymą, tiekėjas sutinka su visais Pirkimo dokumentuose nustatytais reikalavimais ir sąlygomis, įskaitant pateiktą Pirkimo sutarties sąlygų projektą, bei atsisako taikyti kitas, pirkimo dokumentuose nenumatytas sąlygas.
	8. Tiekėjas privalo atidžiai perskaityti visas Pirkimo sąlygas ir jų laikytis.

**II. PIRKIMO OBJEKTAS**

* 1. **Pirkimo objektas** – Mechaniniai sandarikliai (toliau – **Prekė**).
	2. Pirkimas nėra skirstomas į dalis. Pirkimo dalyvis turi pateikti pasiūlymą visoms Pirkimo sąlygų 1 priede „Pasiūlymo forma“ nurodytoms Prekėms tiekti.
	3. Perkamų Prekių preliminarios apimtys, techniniai reikalavimai pateikti šių Pirkimų sąlygų 1 priede „Pasiūlymo forma“ ir 2 priede „Techninės sąlygos“.
	4. Prekėms turi būti suteikta ne mažiau 1 (vienerių) metų garantija.
	5. **Prekių pristatymo terminas –** Tiekėjas įsipareigoja pristatyti Prekes per 14 (keturiolika) kalendorinių dienų nuo Sutarties pasirašymo.
	6. **Prekių pristatymo vieta –** Pramonės g. 9, Alytus.

# III. TIEKĖJŲ KVALIFIKACIJOS REIKALAVIMAI

* 1. Teikėjų kvalifikacija netikrinama.

**IV. ŪKIO SUBJEKTŲ GRUPĖS DALYVAVIMAS KONKURSO PROCEDŪROSE**

1. Pasiūlymą gali pateikti ūkio subjektų grupė, veikianti jungtinės veiklos sutarties pagrindu.
2. Jei Pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvieno jungtinės veiklos sutarties dalyvio įsipareigojimai vykdant numatomą su Perkančiąja organizacija sudaryti Pirkimo sutartį, *šių įsipareigojimų vertės dalis*, įeinanti į bendrą Pirkimo sutarties vertę, taip pat kuris iš dalyvių Konkurso laimėjimo *atveju pasirašys Pirkimo sutartį su Perkančiąja organizacija*. Jungtinės veiklos sutartis turi numatyti *solidarią* visų šios sutarties dalyvių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, *kuris asmuo atstovauja ūkio subjektų grupei* (su kuo Įgaliotoji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
3. Įgaliotoji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir Įgaliotajai organizacijai pasiūlius sudaryti Pirkimo sutartį, ši ūkio subjektų grupė įgautų tam tikrą teisinę formą.

**V.** **PASIŪLYMŲ RENGIMAS, PATEIKIMAS, KEITIMAS**

1. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu pasiūlymą pateikė ir raštu (popierine forma, vokuose) ir naudodamasis CVP IS priemonėmis.
2. Pateikdamas pasiūlymą tiekėjas sutinka su šiomis Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.
3. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne Įgaliotosios organizacijos nurodytomis elektroninėmis priemonėmis, bus atmesti kaip neatitinkantys Pirkimo dokumentų reikalavimų.
4. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Visi Pasiūlymo sąlygose reikalaujami pateikti dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., pasiūlymo forma ir pan.) arba pateikiant skaitmenines dokumentų kopijas (pvz., pažymos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
5. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo (Žin., 2000, Nr. 61-1827) nustatytus reikalavimus.
6. Tiekėjo pasiūlymas bei kita korespondencija pateikiama lietuvių kalba. **Jei tiekėjo dokumentai (pažymos, sertifikatai ir pan.) yra išduoti kita kalba, turi būti pateiktas vertimas į lietuvių kalbą**. Pateikiama skaitmeninė dokumento kopija.
7. Tiekėjas savo pasiūlymą privalo parengti, CVP IS „prisegdamas“ užpildytą pasiūlymo formą, parengtą pagal Pirkimo sąlygų 1 priede pateiktą formą, kitus, Pirkimo sąlygose reikalaujamus, dokumentus *(jungtinės veiklos sutarties skaitmeninę kopiją, kitus Pirkimo ir techninėse sąlygose reikalaujamus pateikti dokumentus)*.
8. **Pasiūlymą sudaro tiekėjo pateiktų duomenų, dokumentų elektroninėje formoje visuma** (Įgaliotoji organizacija pasilieka sau teisę pareikalauti dokumentų originalų):
	* 1. užpildyta pasiūlymo forma, parengta pagal šių Pirkimo sąlygų 1 priedą;
		2. jungtinės veiklos sutarties skaitmeninė kopija *(jei pasiūlymą teikia ūkio subjektų grupė)*;
		3. kita Pirkimo sąlygose prašoma *(jei prašoma)* informacija ir (ar) dokumentai pateikiami parengti elektroninėje formoje.
	1. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	2. Tiekėjas, pateikdamas pasiūlymą, turi siūlyti visą Pirkime nurodytą Prekių apimtį.
	3. **Pasiūlymas turi būti pateiktas iki 2015 m. kovo 4 d. (Lietuvos Respublikos laiku) CVP IS priemonėmis.**
	4. Tiekėjai pasiūlyme turi nurodyti, kokia pasiūlyme pateikta informacija yra konfidenciali (jei tokia informacija yra). Įgaliotosios organizacijos Pirkimo organizatorius ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Pasiūlyme nurodyta kaina (bendra viso pasiūlymo kaina), išskyrus jos sudedamąsias dalis (**jeigu tiekėjas Pasiūlymo formoje nurodys, kad sudedamosios dalys yra konfidenciali informacija)**, nėra laikoma konfidencialia informacija. **Tiekėjui nenurodžius, kuri informacija pasiūlyme yra konfidenciali, Įgaliotoji organizacija laikys, kad tiekėjo pasiūlyme konfidencialios informacijos nėra ir, tiekėjui laimėjus Pirkimą, visas jo pasiūlymas bus viešai paskelbtas CVP IS.**
	5. Pasiūlymuose nurodoma Prekių kaina pateikiama eurais. Į Prekių kainą turi būti įskaityti visi mokesčiai (taip pat PVM) ir visos tiekėjo išlaidos. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orentacinio euro ir užsienio valiutų santykio Europos centrinis bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
	6. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei **90 (devyniasdešimt)** **kalendorinių dienų** nuo pasiūlymų pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.
	7. Kol nesibaigė pasiūlymų galiojimo laikas, Įgaliotoji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti arba CVP IS priemonėmis informuoti, kad jis sutinka pratęsti savo pasiūlymo galiojimo laiką. Tiekėjas, kuris sutinka pratęsti savo pasiūlymo galiojimo laiką ir apie tai CVP IS priemonėmis praneša perkančiajai organizacijai, pratęsia pasiūlymo galiojimo užtikrinimo terminą arba pateikia naują pasiūlymo galiojimo užtikrinimą (jei reikalaujama). Jeigu tiekėjas neatsako į Įgaliotosios organizacijos CVP IS priemonėmis pateiktą prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą.
	8. Įgaliotoji organizacija iki pasiūlymų pateikimo termino pabaigos turi teisę pratęsti pasiūlymo pateikimo terminą. Apie naują pasiūlymų pateikimo terminą Įgaliotoji organizacija paskelbia CVP IS, taip pat šią informaciją išsiunčia visiems tiekėjams, kurie prisijungė prie pirkimo CVP IS.
	9. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Įgaliotoji organizacija jį gauna pateiktą CVP IS priemonėmis iki pasiūlymų pateikimo termino pabaigos.

**VI. PASIŪLYMŲ GALIOJIMO UŽTIKRINIMAS**

* 1. Pasiūlymo galiojimo užtikrinimas nereikalaujamas.

**VII.** **KONKURSO SĄLYGŲ PAAIŠKINIMAS IR PATIKSLINIMAS**

1. Pirkimo sąlygos gali būti paaiškinamos, patikslinamos tiekėjų iniciatyva, jiems raštu kreipiantis į Įgaliotąją organizaciją **tik CVP IS susirašinėjimo priemonėmis**. Prašymai paaiškinti Pirkimo sąlygas gali būti pateikiami Įgaliotajai organizacijai raštu ne vėliau kaip likus **3** darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui Įgaliotoji organizacija turi teisę savo iniciatyva paaiškinti, patikslinti Pirkimo sąlygas CVP IS priemonėmis.
3. Atsakydama į kiekvieną tiekėjo CVP IS priemonėmis pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 7.1. punkte nurodytam terminui Įgaliotoji organizacija turi paaiškinimus, patikslinimus paskelbti CVP IS priemonėmis ne vėliau kaip likus **2 (dviem)** darbo dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti Pirkimo sąlygas Įgaliotoji organizacija atsako ne vėliau kaip per **3** darbo dienas nuo jo gavimo dienos.
4. Įgaliotoji organizacija tiek aiškindama, tikslindama Pirkimo sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS bei teikia ją visiems CVP IS priemonėmis prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti Pirkimo sąlygas.
5. Įgaliotoji organizacija, paaiškindama ar patikslindama Pirkimo sąlygas, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
6. Įgaliotoji organizacija nerengs susitikimų su tiekėjais dėl pirkimo dokumentų paaiškinimų.
7. **Bet kokia informacija, Pirkimų sąlygų paaiškinimai, pranešimai ar kitas Įgaliotosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis**.
8. Tuo atveju, kai tikslinama skelbime apie pirkimą paskelbta informacija, Įgaliotoji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Įgaliotoji organizacija Pirkimo sąlygas paaiškina (patikslina) ir negali Pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 2 (dviem) darbo dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Pranešimai apie pasiūlymų pateikimo termino nukėlimą paskelbiami CVP IS ir išsiunčiami CVP IS priemonėmis visiems prie pirkimo prisijungusiems tiekėjams. Jei nukeliamas tik pasiūlymų pateikimo terminas bei vokų plėšimo terminas, o kita informacija apie pirkimą nekeičiama, skelbimas dėl papildomos informacijos ar pataisos gali būti neskelbiamas.

**VIII. VOKŲ SU PASIŪLYMAIS ATPLĖŠIMO PROCEDŪROS**

* 1. Susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui*.* Vokai su pasiūlymais bus atplėšiami UAB „Vilniaus energija“, Jočionių g. 13, Vilnius, 152 kabinete, kuris įvyks **2015 m. kovo 4 d. (Lietuvos Respublikos laiku).**
	2. Į susipažinimo su CVP IS priemonėmis pateiktais pasiūlymais procedūrą **tiekėjai nekviečiami.**
	3. Vokų su pasiūlymais atplėšimo procedūrą ir tolesnes pasiūlymų nagrinėjimo, vertinimo ir palyginimo procedūras atlieka Pirkimo organizatorius, tiekėjams ar jų įgaliotiems atstovams nedalyvaujant.

**IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

* 1. Iškilus klausimams dėl pasiūlymų turinio ir Pirkimo organizatoriui raštu CVP IS priemonėmis paprašius, tiekėjai privalo per Pirkimo organizatoriaus nurodytą terminą pateikti CVP IS priemonėmis papildomus pasiūlymo paaiškinimus, nekeisdami pasiūlymo esmės.
	2. Jeigu Pirkimo organizatorius nustato, kad tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus *(tiekėjo įgaliojimą asmeniui pasirašyti pasiūlymą (jeigu reikalaujama), jungtinės veiklos sutartį, pasiūlymo galiojimo užtikrinimą patvirtinantį dokumentą (jeigu reikalaujama)* *ar kitus dokumentus, kuriuos turėjo pateikti kartu su pasiūlymų)* ar jų nepateikė, jis privalo raštu prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 (trys) darbo dienos nuo prašymo išsiuntimo iš Įgaliotosios organizacijos dienos. Jei tiekėjas per Įgaliotosios organizacijos nurodytą terminą nepatikslina, nepapildo arba nepateikia aukščiau nurodytų dokumentų, jo pasiūlymas atmetamas.
	3. Jeigu pateiktame pasiūlyme Pirkimo organizatorius randa pasiūlyme nurodytos kainos apskaičiavimo klaidų, jis privalo raštu CVP IS priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Jei tiekėjas iki nurodyto termino aritmetinių klaidų neištaiso, jo pasiūlymas atmetamas kaip neatitinkantis Pirkimo sąlygų reikalavimų. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	4. Kai pateiktame pasiūlyme nurodoma neįprastai maža kaina, Pirkimo organizatorius privalo tiekėjo CVP IS susirašinėjimo priemonėmis paprašyti per Pirkimo organizatoriaus nurodytą terminą pagrįsti neįprastai mažą pasiūlymo kainą, įskaitant ir sudėtinių dalių pagrindimą. Įgaliotoji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijai iškraipyti. Jei tiekėjas, per nustatytą terminą, kainos nepagrindžia, jo pasiūlymas atmetamas.
	5. Tiekėjo pateiktų pasiūlymo turinio paaiškinimai, ar jų patikslinimai, papildymai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.
	6. **Pirkimo organizatorius atmeta pasiūlymą, jeigu:**
		1. tiekėjas pasiūlymą ar jo dalį pateikė ne CVP IS priemonėmis;
		2. pasiūlymas neatitiko Pirkimo dokumentuose nustatytų reikalavimų;
		3. tiekėjas pasiūlymą pateikė ne pagal Pirkimo sąlygų reikalavimus;
		4. tiekėjas per Įgaliotosios organizacijos nurodytą terminą neištaiso aritmetinių klaidų ir (ar) Įgaliotajai organizacijai prašant, nepaaiškina, nepatikslina ar nepapildo pasiūlymo;
		5. buvo pasiūlyta neįprastai maža kaina ir tiekėjas, Įgaliotosios organizacijos prašymu, nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		6. Tiekėjo pasiūlyta kaina yra nepriimtina ir/arba per didelė Perkančiajai organizacijai.
	7. Teisę dalyvauti tolesnėse pirkimo procedūrose turi tik tie tiekėjai, kurių pasiūlymas atitinka Pirkimo sąlygose keliamus reikalavimus.

**X. PASIŪLYMŲ VERTINIMAS**

* 1. Pasiūlymuose nurodytos kainos bus vertinamos eurais. Vokų atplėšimo protokole bus fiksuojama ir tolesnėse Pirkimo procedūrose vertinama pasiūlymo kaina be PVM.
	2. Įgaliotosios organizacijos neatmesti pasiūlymai vertinami pagal mažiausios kainos kriterijų.

**XI. PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO**

* 1. Išnagrinėjęs, įvertinęs ir palyginęs pateiktus pasiūlymus Viešųjų pirkimų įstatymo bei šių Pirkimo sąlygų nustatyta tvarka, Pirkimo organizatorius nustato pasiūlymų eilę, laimėjusį pasiūlymą ir priima sprendimą dėl sutarties sudarymo. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
	2. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių Pirkimo sąlygų 9.6. punkto nuostatas.
	3. Įgaliotoji organizacija nedelsiant, bet ne vėliau kaip per 5 darbo dienas, suinteresuotiems dalyviams CVP IS susirašinėjimo priemonėmis praneša apie pasiūlymų eilę, laimėjusį pasiūlymą ir sprendimą dėl sutarties sudarymo. Suinteresuotiems dalyviams, kurių pasiūlymai neįrašyti į šią eilę, kartu su pranešimu apie pasiūlymų eilę, laimėjusį pasiūlymą ir sprendimą dėl sutarties sudarymo pranešamos jų pasiūlymų atmetimo priežastys *(jei tokia informacija nebuvo pateikta anksčiau)*. Jei bus nuspręsta nesudaryti Pirkimo sutarties, minėtame pranešime nurodomos tokio sprendimo priežastys.
	4. Pasiūlymų eilė nenustatoma, jei buvo gautas tik vienas pasiūlymas.
	5. Konkursą laimėjęs tiekėjas privalo pasirašyti pirkimo sutartį per Įgaliotosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
	6. Jeigu tiekėjas, kurio pasiūlymas pripažintas laimėjusiu, pranešimuCVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia Pirkimo sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis*,*laikoma, kad jis atsisakė sudaryti pirkimo sutartį. Tuo atveju Įgaliotoji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
	7. Įgaliotoji organizacija turi teisę bet kuriuo momentu iki pirkimo sutarties sudarymo nutraukti pirkimą, jeigu atsirado aplinkybių, kurių nebuvo galima numatyti (*pavyzdžiui, jei perkamas objektas tapo nereikalingas, nėra lėšų už jį sumokėti, pasikeitė techniniai sprendimai ar pan.*).

**XII. PRETENZIJŲ IR SKUNDŲ NAGRINĖJIMO TVARKA**

* 1. Tiekėjas, norėdamas iki Pirkimo sutarties sudarymo ginčyti Įgaliotosios organizacijos sprendimus ar veiksmus, pirmiausia turi pateikti pretenziją Įgaliotajai organizacijai Viešųjų pirkimų įstatymo V skyriuje nustatyta tvarka. **Pretenzija turi būti pateikta CVP IS priemonėmis.**
	2. Tiekėjas turi teisę pateikti pretenziją Įgaliotajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):
		1. per 15 dienų nuo Įgaliotosios organizacijos pranešimo raštu apie jos priimtą sprendimą išsiuntimo tiekėjams dienos;
		2. per 5 darbo dienas nuo paskelbimo apie Įgaliotosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie Įgaliotosios organizacijos priimtus sprendimus.
	3. Įgaliotoji organizacija nagrinėja tik tas tiekėjų pretenzijas, kurios gautos iki Pirkimo sutarties sudarymo dienos.
	4. Įgaliotoji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 (penkiolikos) dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.
	5. Įgaliotoji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną CVP IS priemonėmis pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.
	6. Visi ginčai, kylantys tarp Įgaliotosios organizacijos ir tiekėjų, nagrinėjami vadovaujantis Viešųjų pirkimų įstatymo V skyriuje nustatyta tvarka ir terminais.

**XIII. PIRKIMO SUTARTIES SĄLYGOS**

* 1. Pirkimo sutartis negali būti sudaroma, kol nesibaigė Viešųjų pirkimų įstatyme nustatytas sutarties sudarymo atidėjimo terminas (15 dienų laikotarpis nuo pranešimo apie sprendimą sudaryti pirkimo sutartį išsiuntimo iš Įgaliotosios organizacijos suinteresuotiems kandidatams ir suinteresuotiems dalyviams dienos), išskyrus atvejus, jei atidėjimo terminas yra netaikomas.
	2. Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.
	3. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas (jei Viešųjų pirkimų tarnybos sutikimas yra reikalingas). Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Pirkimo sąlygose.
	4. Pirkimo sutarties sąlygų projektas yra pridedamas (šių Pirkimo sąlygų 3 priedas).

\_\_\_\_\_\_\_\_\_\_\_\_\_

Pirkimo sąlygų

1 priedas

Pasiūlymo forma

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (Įgaliotoji organizacija))

**PASIŪLYMAS**

**DĖL MECHANINIŲ SANDARIKLIŲ PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Supaprastinto atviro konkurso skelbime, išspausdintame */tiekėjas pateikia nuorodą į skelbimą „Valstybės žinių“ priede „Informaciniai pranešimai“ ir/ar CVP IS*;
2. kituose pirkimo dokumentuose (jų paaiškinimuose, papildymuose).
3. siūlomos Prekės visiškai atitinka pirkimo dokumentuose nurodytus reikalavimus. Mūsų siūloma kaina:

|  |  |  |  |  |
| --- | --- | --- | --- | --- |
| **Eil. Nr.** | **Prekės pavadinimas****Aprašymas** | **Mato vnt.** | **Kiekis** | **Kaina,****Eur be PVM** |
| 1. | Mechaninis sandariklis siurbliui KSB ETABLOC CN 150-315/4504 C10; Q-417 m3/val; H-33 m. (Mechaninis sandariklis d.d. LK700S-48 CA EPDM st.d. S600-48 SC EPDM arba lygiavertis) | Kompl. | 1 |  |
| 2. | Tinklo siurblio Emica TYPO: RDL 125-290 Nr.114302 Q-500m3/val. H-100m mechaniniai sandarikliai (priekiniam ir galiniam sandarinimui) | Kompl. | 1 |  |
| **Bendra kaina, Eur be PVM:** |  |
| **PVM\* 21 %:** |  |
| **Bendra kaina, Eur su PVM\*:** |  |

***\*Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.***

***Pastaba: Kainos turi būti pateiktos suapvalintos iki 2 skaitmenų po kablelio.***

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |
|  |  |  |

Informuojame, kad vykdant sutartį pasitelksime šiuos subtiekėjus\*\*:

|  |  |  |  |
| --- | --- | --- | --- |
| Eil. Nr. | Subtiekėjo pavadinimas | Subtiekėjo adresas,telefono numeris | Subtiekėjo tiekiamų prekių apibūdinimas |
|  |  |  |  |
|  |  |  |  |
|  |  |  |  |
|  |  |  |  |

\*\**Pildyti tuomet, jei sutarties vykdymui bus pasitelkti subtiekėjai. Jei tiekėjas nenurodys subtiekėjų, perkančioji organizacija laikys, kad tiekėjas subtiekėjų nepasitelks.*

Šiame pasiūlyme yra pateikta ir konfidenciali informacija\*\*\*:

|  |  |  |
| --- | --- | --- |
| Eil. Nr. | Pateikto dokumento pavadinimas | Dokumento puslapių skaičius |
|  |  |  |
|  |  |  |
|  |  |  |
|  |  |  |
| *\*\*\* Pildyti tuomet, jei bus pateikta konfidenciali informacija. Vadovaujantis Viešųjų pirkimų įstatymo 18 str. 11 d.,* ***laimėjusio dalyvio pasiūlymas bei sudaryta sutartis (išskyrus konfidencialią informaciją) bus viešinami Centrinėje viešųjų pirkimų informacinėje sistemoje (toliau CVP IS).*** *Tiekėjas negali nurodyti, kad visas pasiūlymas yra konfidencialus arba, kad konfidencialu yra pasiūlymo kaina (bendra viso pasiūlymo kaina) išskyrus jos sudedamąsias dalis (****jeigu tiekėjas nurodys, kad sudedamosios dalys yra konfidenciali informacija).*** |
| Pasiūlymas galioja iki termino, nustatyto pirkimo dokumentuose. |
|  |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Pastaba. Jeigu Perkančioji organizacija pirkimą atlieka CVP IS priemonėmis, šis dokumentas teikiamas pasirašytas saugiu elektroniniu parašu. Tais atvejais, kai pirkimo dokumentuose nustatyta, kad visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.

**Perkančioji organizacija turi teisę iki sutarties pasirašymo momento iš Pirkimą laimėjusio tiekėjo reikalauti pateikti atskirą užpildytą pasiūlymą (.pdf formatu, kuris bus viešinamas CVP IS), kuriame nebūtų informacijos, kurią tiekėjas nurodė kaip konfidencialią.**

Pirkimo sąlygų

2 priedas

Techninės sąlygos

**TECHNINĖS SĄLYGOS**

**MECHANINIŲ SANDARIKLIŲ PIRKIMUI**

**1.Tiekimo apimtys: vienkartinis pirkimas**

* 1. Tiekėjas turi parinkti ir pateikti **Mechaninius sandariklius** pagal žemiau techninių reikalavimų lentelėje išvardintus tech. reikalavmus.
1. **Techninių reikalavimų lentelė:**

|  |  |  |
| --- | --- | --- |
| Eil.Nr. | Techniniai reikalavimai | Planuojamas nupirktikiekis, kompl. |
|  |
| 1. | Mechaninis sandariklis siurbliui KSB ETABLOC CN 150-315/4504 C10; Q-417 m3/val; H-33 m. ( Mechaninis sandariklis d.d. LK700S-48 CA EPDM st.d. S600-48 SC EPDM arba lygiavertis ) | 1 |
| 2 | Tinklo siurblio Emica TYPO: RDL 125-290 Nr.114302 Q-500m3/val. H-100m mechaniniai sandarikliai ( priekiniam ir galiniam sandarinimui ) | 1 |

Užsakovas įsipareigoja nupirkti visas, lentelėje nurodytas, prekes.

1. **Garantijos**
	1. Garantinis laikotarpis ne mažiau 1 metai.
	2. Garantinio laikotarpio metu Tiekėjas yra atsakingas už defektus.
2. Už prekes atsiskaitoma per 30 d. nuo prekių gavimo ir sąskaitos faktūros išrašymo datos.
3. Atsiskaitoma į tiekėjo sąskaitą banke.
4. Prekes pristatyti adresu: Pramonės g.9, Alytus.
5. Sandariklius pateikti per 14 dienų nuo sutarties pasirašymo.

Pirkimo sąlygų

3 priedas

Pirkimo sutarties

sąlygų projektas

**SUTARTIS Nr. \_\_\_\_\_\_\_**

2015 m. \_\_\_\_\_\_\_\_\_\_ mėn. \_\_\_ d.

Vilnius

**UAB „Litesko“**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Užsakovas“**, ir **\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Tiekėjas“**, abi kartu toliau vadinamos „**Šalimis**“, o kiekviena atskirai – „**Šalimi**“, sudarė šią sutartį, toliau vadinama „**Sutartimi“,** ir susitarė:

1. **BENDRIEJI REIKALAVIMAI**
2. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir Sutartis neprieštarauja įstatuose nurodytai veiklai.
3. **SUTARTIES OBJEKTAS**
	1. Teikėjas įsipareigoja perduoti/pristatyti Sutarties ir jos priedų reikalavimus atitinkančius mechaninius sandariklius (toliau – **Prekės**) Užsakovui Sutartyje nustatyta tvarka ir terminais į Prekių pristatymo vietą, o Užsakovas įsipareigoja priimti kokybiškas Prekes ir sumokėti už jas Sutartyje nustatytą kainą. Tiekėjas kartu su Prekėmis Užsakovui privalo perduoti visus su Prekėmis susijusius dokumentus/garantijas ar jų kopijas.
	2. Planuojamų pirkti Prekių techniniai reikalavimai numatyti Techninėse sąlygose (Sutarties Priedas Nr. 2).
4. **KAINA IR APMOKĖJIMŲ TVARKA**
	1. Prekių kaina yra \_\_\_\_\_\_\_ Eur be PVM (\_\_\_\_\_\_\_ Eur \_\_\_ Eur ct), PVM 21 % yra \_\_\_\_\_\_\_ Eur (\_\_\_\_\_\_\_ Eur \_\_\_ Eur ct). Prekių kaina su PVM yra \_\_\_\_\_\_\_ Eur (\_\_\_\_\_\_\_ Eur \_\_\_ Eur ct).
	2. Prekių kaina – nustatoma pagal Tiekėjo pasiūlyme pateiktą įkainį (Sutarties priedas Nr. 1). Įkainis yra galutinis ir nekeičiamas, išskyrus atvejį, jei pasikeistų teisės aktai, nustatantys PVM tarifą. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM tarifas bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kaina bus keičiama pasikeitusio PVM tarifo atitinkama dalimi.
	3. Į Prekių kainą įskaičiuoti visi mokesčiai, Prekių transportavimo, įpakavimo ir kt. Tiekėjui tenkančios išlaidos, susijusios su tinkamu Sutarties vykdymu.
	4. Pasikeitus rinkos sąlygoms, taip pat susiklosčius kitoms objektyvioms aplinkybėms, Prekių kaina (arba įkainiai) gali būti mažinama esant abipusiam Šalių susitarimui, prieš tai gavus Viešųjų pirkimų tarnybos sutikimą.
	5. Užsakovas už Prekes atsiskaito pagal Šalių pasirašytą Prekių priėmimo – perdavimo aktą ir Tiekėjo pateiktą PVM sąskaitą faktūrą. Užsakovas įsipareigoja už pateiktas Prekes sumokėti ne vėliau kaip per 30 (trisdešimt) kalendorinių dienų nuo Prekių perdavimo – priėmimo akto pasirašymo ir PVM sąskaitos – faktūros gavimo dienos.
	6. Sutartyje numatomas mokėjimas bus atliekamas pavedimu į Tiekėjo Sutartyje nurodytą banko sąskaitą.
5. **PREKIŲ PERDAVIMAS, PRISTATYMO TERMINAI IR SĄLYGOS**
	1. Tiekėjas įsipareigoja pristatyti Prekes per 14 (keturiolika) kalendorinių dienų nuo Sutarties pasirašymo.
	2. Prekių pristatymo vieta – Pramonės g. 9, Alytus.
	3. Jei Šalys raštu nesusitaria kitaip Prekė pristatoma Užsakovui darbo dienomis:

pirmadienį – ketvirtadienį – nuo 8.00 iki 16.30 val.

penktadienį – nuo 8.00 iki 15.30 val.

* 1. Už sutarties vykdymą, priežiūrą ir valdymą iš Užsakovo pusės atsako \_\_\_\_\_\_\_, tel. \_\_\_\_\_\_\_, el. paštas \_\_\_\_\_\_\_.
	2. Už Sutarties vykdymą, priežiūrą ir valdymą iš Tiekėjo pusės atsako \_\_\_\_\_\_\_, tel. \_\_\_\_\_\_\_ el. paštas \_\_\_\_\_\_\_.
	3. Pristatytos Užsakovui Prekės turi būti naujos (nenaudotos), be defektų, teisingai sukomplektuotos, įpakavime, užtikrinančiame Prekių saugumą ją transportuojant bei sandėliuojant. Įpakavimas turi būti pakankamas, kad užtikrinti prekės nepažeidžiamumą krovimo bei pervežimo metu, veikiant ekstremalioms temperatūroms bei krituliams ir laikant atvirose patalpose.
	4. Ipakavomo tara negražinama, jos vertė įskaičiuota Prekės kainoje.
	5. Tiekėjas kartu su Prekėmis privalo pateikti visus su Prekėmis susijusius dokumentus/garantijas ar jų kopijas.
	6. Prekių kokybė turi atitikti Užsakovo techninius reikalavimus (Sutarties priedas Nr. 2).
	7. Tinkamai ir laiku pristačius Užsakovui Prekę, Šalių įgalioti atstovai pasirašo Prekės perdavimo – priėmimo aktą (Sutarties priedas Nr. 3).
	8. Gražinamą nekokybišką ir/ar neatitinkančią Sutarties ir jos priedų reikalavimų Prekę, Tiekėjas privalo priimti ir naują pristatyti savo sąskaita ir transportu.
	9. Nuosavybės teisės į Prekę Užsakovui pereina nuo Prekės perdavimo – priėmimo akto pasirašymo momento.
	10. Prekės žuvimo ar sugedimo rizika pereina Užsakovui nuo Prekės perdavimo – priėmimo akto pasirašymo momento.
1. **PREKIŲ KOKYBĖS GARANTIJOS**
	1. Tiekėjas garantuoja, kad jo pateiktos Prekės yra be defektų, naujos, nenaudotos, ir atitinka Užsakovo techninius reikalavimus (Sutarties priedas Nr. 2), Lietuvos Respublikos įstatymų bei kitų norminių aktų tokioms Prekėms keliamus reikalavimus, yra tinkamos naudoti pagal Prekių įsigijimo paskirtį nepažeidžiant aplinkos apsaugai, asmens higienai, sveikatai ir pan. keliamų reikalavimų.
	2. Tiekėjas suteikia Prekei gamintojo nurodytą garantiją pagal Europos Sąjungos reikalavimus, kuri negali būti trumpesnė kaip 1 (vienerių) metų garantija. Garantijos terminas skaičiuojamas nuo Prekės perdavimo – priėmimo dienos.
	3. Jei per Prekei nustatytą garantinį terminą Prekė sugenda arba paaiškėja, kad Prekė neatitinka Sutartyje ir jos prieduose nurodytų sąlygų ar nustatytų kokybės reikalavimų, Tiekėjas privalo savo jėgomis ir sąskaita pašalinti Prekės trūkumus ar ją pakeisti kokybiška nauja Preke, nebent Tiekėjas įrodo, kad gedimai atsirado dėl Užsakovo kaltės. Trūkumai turi būti ištaisyti/nekokybiška Prekė pakeista per 5 (penkias) darbo dienas, kuris skaičiuojamas nuo Užsakovo pranešimo raštu pateikimo dienos. Nekokybiška Prekė pakeitus kokybiška, garantijos terminas pradedamas skaičiuoti nuo nekokybiškos Prekės pakeitimo į kokybišką dienos. Užsakovas gali pasinaudoti ir kitomis Civiliniame kodekse numatytomis Užsakovo teisėmis.
	4. Jeigu nustatyti defektai garantinio laikotarpio metu nebus ištaisyti ir pašalinti, garantinis laikotarpis bus pratęstas tokiu laiku, kiek jo reikės, kad defektai būtų ištaisyti.
2. **ŠALIŲ ATSAKOMYBĖ**
	1. Jeigu Tiekėjas nesilaiko Prekės pristatymo termino, Sutartyje ir jos prieduose nurodytos Prekės asortimento ir kokybės, Užsakovui raštu pareikalavus, jis moka Užsakovui 0,02 % dydžio delspinigius nuo pavėluotai ar netinkamos kokybės ar asortimento pateiktos Prekės kainos už kiekvieną tokio pažeidimo dieną.
	2. Jeigu Užsakovas nesilaiko apmokėjimo terminų, Tiekėjui raštu pareikalavus, jis moka Tiekėjui 0,02 % dydžio delspinigius nuo neapmokėtos sumos už kiekvieną pavėluotą dieną.
	3. Delspinigių sumokėjimas neatleidžia Šalių nuo pareigos atlyginti nuostolius ir vykdyti kitus Sutartinius įsipareigojimus.
3. **SUTARTIES NUTRAUKIMO IR GINČŲ SPRENDIMO TVARKA**
	1. Sutartis gali būti nutraukta bendru rašytiniu Šalių susitarimu.
	2. Šalys gali nutraukti Sutartį, jeigu kita Šalis nevykdo ar netinkamai vykdo Sutarties sąlygas ir tai yra esminis Sutarties pažeidimas. Esminiu Sutarties pažeidimu laikomas Prekės pristatymo termino pagal Sutartį pažeidimas. Šalis, ketinanti vienašališkai nutraukti Sutartį, kitai Šaliai Sutarties nevykdant, vykdant netinkamai ar esant esminiam Sutartis pažeidimui, prieš 7 (septynias) kalendorines dienas raštu praneša kitai Šaliai apie savo ketinimus ir nustato ne trumpesnį kaip 3 (trijų) kalendorinių dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikomas nutraukta nuo termino pasibaigimo dienos.
	3. Užsakovas turi teisę vienašališkai nutraukti Sutartį apie tai Tiekėją įspėjęs prieš 14 (keturiolika) kalendorinių dienų. Sutarties nutraukimo momentu laikoma pranešime apie Sutarties nutraukimą nurodyta data. Tokiu atveju Užsakovas pilnai atsiskaito su Tiekėju už iki Sutarties nutraukimo pateiktą Prekę.
	4. Visi ginčai ar nesutarimai, kylantys tarp Šalių dėl Sutarties vykdymo, sprendžiami derybų būdu. Šalims nesusitarus, ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose.
4. **NENUGALIMOS JĖGOS APLINKYBĖS**
	1. Nė viena iš Šalių neatsako už visišką ar dalinį įsipareigojimų nevykdymą, jeigu ji įrodo, kad įsipareigojimų neįvykdė dėl nenugalimos jėgos *(force majeure)* aplinkybių. Nenugalimos jėgos aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms, Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).
	2. Jeigu nenugalimos jėgos *(force majeure)* aplinkybės tęsiasi ilgiau kaip 3 (tris) mėnesius nuo jų atsiradimo momento arba jeigu apie jas nėra laiku pranešta, ir Šalys nesutaria, kaip toliau bus vykdomi Sutarties nevykdžiusios Šalies įsipareigojimai, tuomet kita Šalis, raštu pranešusi ne mažiau kaip prieš trisdešimt kalendorinių dienų, turi teisę nutraukti šią Sutartį.
5. **SOCIALINIO ATSAKINGUMO PRINCIAI TIEKĖJUI**
	1. Vykdant Sutartį Tiekėjas privalo laikytis Užsakovo Socialinio atsakingumo principų, publikuojamų viešai Užsakovo internetiniame tinklapyje adresu: <http://www.litesko.lt/>.
6. **SUBTIEKĖJŲ PASITELKIMO IR KEITIMO SĄLYGOS**
	1. Vykdydamas šią Sutartį, Tiekėjas turi teisę pasitelkti trečiuosius asmenis (subtiekėjus), laikydamasis pateikto pasiūlymo. Tiekėjo ketinami pasitelkti subtiekėjai ir informacija, kokiai Prekių pirkimo daliai atlikti Tiekėjas ketina juos pasitelkti, turi būti nurodyti Tiekėjo pasiūlyme. Susitarimas, pagal kurį Tiekėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subtiekimo sutartimi. Tiekėjas Sutarčiai vykdyti gali pasitelkti tik tuos subtiekėjus, kurie numatyti Tiekėjo pasiūlyme.
	2. Tiekėjas Sutarties vykdymo metu gali keisti pasiūlyme nurodytus subtiekėjus pasikeitus aplinkybėms, kai:
		1. tos aplinkybės atsiranda arba Tiekėjui tampa žinomos po Sutarties sudarymo;
		2. tų aplinkybių atsiradimo Tiekėjas pasiūlymo pateikimo ar Sutarties sudarymo metu negalėjo protingai numatyti;
		3. tų aplinkybių Tiekėjas negali kontroliuoti;
		4. Tiekėjas nebuvo prisiėmęs tų aplinkybių atsiradimo rizikos.
	3. Jeigu Tiekėjas Sutarties vykdymo metu ketina keisti Tiekėjo pasiūlyme nurodytus subtiekėjus, Tiekėjas privalo apie tai iš anksto informuoti Užsakovą, pateikti išsamius argumentus, kokie subtiekėjai ir kokiai Prekių daliai planuojami pasitelkti, ir gauti rašytinį Užsakovo sutikimą dėl konkrečių subtiekėjų pasitelkimo (Užsakovas turi teisę neduoti sutikimo). Naujai pasitelkti subtiekėjai negali būti žemesnės kvalifikacijos nei keičiami subtiekėjai. Susitarimas dėl subtiekėjų keitimo tampa neatskiriama Sutarties dalimi.
	4. Tiekėjo pasitelkimas subtiekėjų nekeičia Tiekėjo atsakomybės Užsakovui dėl šios Sutarties įvykdymo. Tiekėjas visais atvejais lieka tiesiogiai ir asmeniškai atsakingas prieš Užsakovą už tinkamą Prekių tiekimą ir/ar bet kokią žalą (nuostolius), kuriuos Užsakovas ir/ar tretieji asmenys patiria dėl Tiekėjo ir/ar jo pasitelktų trečiųjų asmenų sutartinių įsipareigojimų pažeidimo.
	5. Tiekėjas įsipareigoja užtikrinti, kad jo pasitelkti subtiekėjai atliks veiksmus, kurie atitiks Konkurso sąlygas ir Tiekėjo pasiūlymą.
	6. Subtiekimas nesukuria sutartinių santykių tarp Užsakovo ir subtiekėjo. Tiekėjas atsako už savo pasitelktų subtiekėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.
7. **SUTARTIES GALIOJIMAS IR KITOS SUTARTIES SĄLYGOS**
	1. Sutartis įsigalioja nuo jos pasirašymo dienos ir galioja iki pilno sutartinių įsipareigojimų įvykdymo, bet ne ilgiau nei 1 (vienerius) metus.
	2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
	3. Ši Sutartis sudaryta lietuvių kalba, dviem egzemplioriais – po vieną kiekvienai Šaliai. Abiejų Sutarties egzempliorių tekstai yra autentiški ir turi vienodą juridinę galią.
	4. Visi Sutarties priedai yra neatskiriama šios Sutarties dalis.
	5. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis.
	6. Visi tarpusavio susirašinėjimai, susiję su šia Sutartimi, atliekami Sutarties 13 skyriuje nurodytais Šalių juridiniais adresais.
	7. Apie Sutarties Šalių pavadinimų, statusų, juridinių adresų ar kitų Sutarties 13 skyriuje nurodytų duomenų pasikeitimus Sutarties galiojimo laikotarpyje Šalys įsipareigoja nedelsiant informuoti viena kitą Sutarties 12 skyriuje nurodytais Šalių juridiniais adresais.
8. **SUTARTIES DOKUMENTAI**
	1. Sutarties priedas Nr. 1 – „Prekės specifikacija ir atsiskaitomosios kainos“.
	2. Sutarties priedas Nr. 2 – „Techninės sąlygos“.
	3. Sutarties priedas Nr. 3 – „Priėmimo – perdavimo aktas“.
9. **ŠALIŲ JURIDINIAI ADRESAI IR REKVIZITAI**

|  |  |
| --- | --- |
| **Užsakovas** | **Teikėjas** |
|  A.V.  |  A.V |

**Priedas Nr. 1**

**Prie Sutarties Nr. \_\_\_\_\_\_\_**

2015 m. \_\_\_\_\_\_\_\_\_\_ mėn. \_\_\_ d.

**PREKIŲ SPECIFIKACIJA IR ATSISKAITOMOSIOS KAINOS**

**UAB „Litesko“**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Užsakovas“**, ir **\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Teikėjas“**, abi kartu toliau vadinamos „**Šalimis**“, o kiekviena atskirai – „**Šalimi**“, sudarė šią sutartį, toliau vadinama „**Sutartimi“,** ir susitarė:

1. Tiekėjas Sutartyje nustatyta tvarka ir terminais pateikia Užsakovui žemiau lentelėje nurodytas prekes:

(*pateikiama laimėjusio Tiekėjo pateikta Prekių specifikacija ir pasiūlytos kainos pagal pasiūlymo formos lentelę*)

1. Šis priedas yra neatskiriama Sutarties dalis.
2. Priedas įsigalioja nuo jo pasirašymo dienos ir galioja iki Šalys visiškai įvykdys savo įsipareigojimus pagal Sutartį.
3. Šalių tarpusavio santykiai, atsiradę priedo pagrindu ir jame nesureguliuoti, yra sprendžiami vadovaujantis Sutarties nuostatomis.
4. Priedas sudarytas ir pasirašytas 2015 m. mėn. d.
5. Šalių parašai ir antspaudai:

|  |  |
| --- | --- |
| **Užsakovas** | **Teikėjas** |
|  A.V.  |  A.V |

**Priedas Nr. 2**

**Prie Sutarties Nr. \_\_\_\_\_\_\_**

2015 m. \_\_\_\_\_\_\_\_\_\_ mėn. \_\_\_ d.

**TECHNINĖS SĄLYGOS**

**UAB „Litesko“**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Užsakovas“**, ir **\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Teikėjas“**, abi kartu toliau vadinamos „**Šalimis**“, o kiekviena atskirai – „**Šalimi**“, sudarė šią sutartį, toliau vadinama „**Sutartimi“,** ir susitarė:

1. Patvirtinti technines sąlygas:

(*pateikiamos prie pirkimo dokumentų pridėtos Techninės sąlygos*)

1. Šis priedas yra neatskiriama Sutarties dalis.
2. Priedas įsigalioja nuo jo pasirašymo dienos ir galioja iki Šalys visiškai įvykdys savo įsipareigojimus pagal Sutartį.
3. Šalių tarpusavio santykiai, atsiradę priedo pagrindu ir jame nesureguliuoti, yra sprendžiami vadovaujantis Sutarties nuostatomis.
4. Priedas sudarytas ir pasirašytas 2015 m. mėn. d.
5. Šalių parašai ir antspaudai:

|  |  |
| --- | --- |
| **Užsakovas** | **Teikėjas** |
|  A.V.  |  A.V |

**Priedas Nr. 3**

**Prie Sutarties Nr. \_\_\_\_\_\_\_**

2015 m. \_\_\_\_\_\_\_\_\_\_ mėn. \_\_\_ d.

**PRIĖMIMO – PERDAVIMO AKTAS**

**UAB „Litesko“**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Užsakovas“**, ir **\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, toliau vadinama **„Teikėjas“**, abi kartu toliau vadinamos „**Šalimis**“, o kiekviena atskirai – „**Šalimi**“, sudarė šią sutartį, toliau vadinama „**Sutartimi“,** ir susitarė:

1. Patvirtinti tipinį priėmimo – perdavimo aktą

(*pateikiamas pavyzdinis perdavimo – priėmimo aktas)*

1. Šis priedas yra neatskiriama Sutarties dalis.
2. Priedas įsigalioja nuo jo pasirašymo dienos ir galioja iki Šalys visiškai įvykdys savo įsipareigojimus pagal Sutartį.
3. Šalių tarpusavio santykiai, atsiradę priedo pagrindu ir jame nesureguliuoti, yra sprendžiami vadovaujantis Sutarties nuostatomis.
4. Priedas sudarytas ir pasirašytas 2015 m. mėn. d.
5. Šalių parašai ir antspaudai:

|  |  |
| --- | --- |
| **Užsakovas** | **Teikėjas** |
|  A.V.  |  A.V |